da en en en fr de da id da sv da da da da da da da da da da da da et da da en da en en
Saif Ahmads store dag – og juniorgærderekord - Svanholm Cricketklub
Onsdag d. 17. maj 2017 kl. 06:33 af Henrik Pfaff
Da en kæmpestor sort mand af afrikansk oprindelse – vi må ikke sige, hvad sådan en blev kaldt i ældre tider – tyrede en bold på foden af Saif Ahmad med få meters afstand under VM i USA under en løbet ud situation – gav det Saif så mange problemer med foden, at han måtte tage hjem i utide fra sit akademiophold i Cape Town.
Han har fortsat haft problemer her op til sæsonstart, der ikke helt er gået efter hans- og vort- hoved.
Men en spiller af hans klasse og øje må før eller siden komme i form, og det skulle så gå ud over AB, hvor han lavede 106 på 127 bolde. Hans første medspillere var ikke i samme gear, så efter små 40 overe havde vi 5 for 176.
Saif Ahmad var her og der. Her kaster han mod en AB er
Så dukkede Mads Henriksen op efter en længere skadespause. Med 4 seksere og to firere scorede han 50 not out på 32 bolde og vi endte med 266/6 og hævede med små 90 de sidste 10 overe.
Det var også Saif Ahmad med en lang bold i gærderoden, der fik has på AB s stjerne Annique Uddin.
Lige efter fik Svanholm Asad Shah (debutant) AB’s tredje gærde med ben for – han første gærde.
Asad er den yngste af de fire brødre, udover ham Zishan, Hamid og Zahid. Havde nogen sagt om han som drengespiller, at han engang ville kaste i elitedivisionen, ville man have rystet på hovedet. Sjældent ramte han indenfor pitchen eller for den sags skyld båsen.
Han har om nogen bevist, at hvis man vil noget tilstrækkeligt, så er der en vej. Saif Ahmed 4/29, Asad Shah 2/18.
2. holdets pinlige Kolding-tur
2. holdets indsats i Kolding kan kort beskrive således: Vi 80 – vore første fem ude for 10 – Bilal Khan 35.
De 86/0 på 7 overe. Vi gjorde noget lignende ved Kolding sidste år, men det er en mager trøst
Gærderekorder oppe i toppen er sjældne, men Wahab Hashmishs og Saud Munirs rekord som åbningsgærde sat mod KB i 2016fik kun lov til at leve til at juniorholdet spillede mod AB, der på sin vis ikke var noget dårligt juniorhold og filerede bedre end vores.
Men de droppede Saud et par gange og Jonas overlevede en grebet ud på en fejl bold – og så fik de herrer deres lyster styret. De satte ny juniorgærderekord med 275 for første gærde og Saud lavede 123 og Jonas 187 – deraf 24 i sidste over. 187 er ikke den højeste Svanholm score - der en 4-5 der har lavet flere, det er heller ikke den højeste juniorscore – den står Lars Hansen for med 236 mod Ringsted i 1968, men det er den næsthøjeste.
Vi lavede 347/1 i 40 overes kampen – AB 142 (Saud Munir 2/13, Abdullah Mahmood 2/27).
Jonas Henriksen og Saud Munir - ny gærderekord